รายงานคณะกรรมการการตรวจสอบ

เรียน ท่านผู้ถือหุ้น บริษัทสามารถคอร์ปอเรชั่น จำกัด (มหาชน)

คณะกรรมการตรวจสอบของ บริษัท สามารถคอร์ปอเรชั่น จำกัด (มหาชน) ซึ่งได้รับการแต่งตั้ง
โดยมติที่ประชุมคณะกรรมการบริษัท ให้ดำรงตำแหน่งตามวาระ 3 ปี
คณะกรรมการตรวจสอบประกอบด้วยกรรมการอิสระ 4 ท่าน ซึ่งเป็นผู้มีประสบการณ์ด้านการบริหาร
การลงทุน การเงิน และการบัญชี โดยมีขอบเขตและหน้าที่ตามความรับผิดชอบที่สำคัญ ได้แก่
การกำกับดูแลให้รายงานทางการเงินของบริษัทเป็นไปตามมาตรฐานการบัญชีที่รับรองทั่วไป
และเหมาะสมกับการดำเนินธุรกิจ และข้อกำหนดทางตลาดหลักทรัพย์ฯ รวมถึงการกำกับดูแลให้บริษัท
มีระบบการควบคุมภายในที่เพียงพอและมีประสิทธิภาพรวมทั้งดูแลให้บริษัท
ปฏิบัติตามข้อกำหนดและกฎหมายที่เกี่ยวข้อง รวมทั้งหน้าที่และความรับผิดชอบต่อคณะกรรมการที่บริษัท

คณะกรรมการตรวจสอบได้ปฏิบัติหน้าที่ตามขอบเขตหน้าที่
และความรับผิดชอบที่ได้รับมอบหมายจากคณะกรรมการที่บริษัท โดยในปี 2550
คณะกรรมการตรวจสอบได้มีการประชุม รวม 4 ครั้ง
ซึ่งในการประชุมแต่ละครั้งได้เชิญผู้บริหารระดับสูง ผู้ตรวจสอบภายใน และผู้สอบบัญชีของบริษัท
เข้าร่วมประชุมตามวาระที่เกี่ยวข้อง และได้รายงานผลการประชุมต่อคณะกรรมการบริษัท
ซึ่งสรุปกิจกรรมได้ดังนี้

1)  คณะกรรมการตรวจสอบได้พิจารณาสอบทานงบการเงินและงบการเงินรวมของบริษัท
    ประจำไตรมาส และ

งบการเงินประจำปี 2550 ร่วมกับฝ่ายบริหารและผู้สอบบัญชีของบริษัท
ส่งรายงานทางการเงินของบริษัท ได้จัดทำขึ้นอย่างถูกต้องเป็นไปตามหลักการบัญชีที่รับรองโดยทั่วไป
และมีการเปิดเผยข้อมูลที่สำคัญอย่างเพียงพอ ในหมายเหตุประกอบงบการเงิน
ก่อนนำเสนอคณะกรรมการบริษัทเพื่อพิจารณาอนุมัติต่อไป

2)  คณะกรรมการตรวจสอบได้พิจารณาการจัดทำรายการที่เกี่ยวโยงกันของบริษัทและบริษัทย่อย
    ตาม

หลักเกณฑ์ของตลาดหลักทรัพย์แห่งประเทศไทย โดยคณะกรรมการตรวจสอบ เห็นว่า
การจัดทำรายการดังกล่าวเป็นไปอย่างสมเหตุสมผลเงื่อนไขต่างๆ
ตามปกติของธุรกิจและเป็นไปเพื่อประโยชน์สูงสุดของบริษัท
และมีการเปิดเผยข้อมูลของรายการระหว่างกันของบริษัทและบริษัทในกลุ่ม
และรายการที่เกี่ยวโยงกันอย่างถูกต้อง ครบถ้วน และเพียงพอ

3)  คณะกรรมการตรวจสอบได้พิจารณาทบทวนกฎบัตรของคณะกรรมการตรวจสอบให้เหมาะสมยิ่งขึ้น
    และ

นำเสนอคณะกรรมการบริษัทเพื่อพิจารณาอนุมัติต่อไป

4)  คณะกรรมการตรวจสอบได้ประเมินและสอบทานการบริหารความเสี่ยงในการทำธุรกิจของบริษัทและระบบ

การควบคุมภายใน
ตามแนวทางที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ซึ่งครอบคลุมถึงการควบคุมด้านการบริหาร
การเงิน การปฏิบัติตามกฎหมายรวมทั้งสอบทานนโยบาย แนวทางการบริหารความเสี่ยง
โดยคณะกรรมการตรวจสอบเห็นว่า
บริษัทมีการควบคุมภายในและการบริหารความเสี่ยงที่เพียงพอและมีประสิทธิผล

5)  คณะกรรมการตรวจสอบได้สอบทานความเป็นอิสระ แผนการตรวจสอบภายในประจำปี
    ขอบเขตของงาน

ตรวจสอบภายในรวมทั้งได้พิจารณาประเมินผล การปฏิบัติงานของหน่วยงานตรวจสอบภายใน
โดยคณะกรรมการตรวจสอบเห็นว่า การตรวจสอบภายในของบริษัท
เป็นไปอย่างอิสระเพียงพอและมีประสิทธิผล
คณะกรรมการตรวจสอบได้สอบทานการปฏิบัติตามกฎหมายที่เกี่ยวข้องกับธุรกิจของบริษัท
และเห็นว่าบริษัท มีการดูแลและปฏิบัติตามกฎหมายที่เกี่ยวข้อง

6)  คณะกรรมการตรวจสอบได้สอบทานนโยบายกำกับดูแลกิจการ
    และจรรยาบรรณของบริษัทให้เป็นไปตาม

หลักเกณฑ์ของตลาดหลักทรัพย์แห่งประเทศไทย และกฎระเบียบข้อบังคับต่างๆ ที่เกี่ยวข้อง

7)  คณะกรรมการตรวจสอบได้เชิญฝ่ายบริหารเข้าร่วมประชุมเพื่อหารือแลกเปลี่ยนความรู้อย่างต่อเนื่องซึ่ง

รวมทั้งการรับทราบการเปลี่ยนแปลง กฎระเบียบ ข้อบังคับต่างๆ
ที่เกี่ยวข้องกับการดำเนินงานของบริษัทเพื่อให้การปฏิบัติงานของฝ่ายบริหารเป็นไปอย่างมีประสิทธิภาพและทันต่อการเปลี่ยนแปลงต่าง
ๆ ที่อาจเกิดขึ้น

8)  คณะกรรมการตรวจสอบได้สอบทานและประเมินผลการปฏิบัติงานของตนเองประจำปี
    โดยได้เปรียบเทียบ

กับแนวทางปฏิบัติที่ดี

คณะกรรมการตรวจสอบมีความเห็นว่า งบการเงิน ระบบการควบคุมภายในของบริษัทมีความถูกต้อง
เหมาะสมเพียงพอตามหลักปฏิบัติและนโยบายของการกำกับดูแลที่ดี

  (นายพิชัย วาศนาส่ง)

ประธานกรรมการตรวจสอบ

  บริษัท สามารถคอร์ปอเรชั่น จำกัด (มหาชน)